《洪山吊罗罗山布政兼感李迪庵旧帅》
清代·徐宗亮

洪山一握征南节，并世孤忠叹百身。淮蔡专征谁继志，山河凭吊各伤神。

多材自古传三楚，儒将当时更几人。寂寞路旁祠庙在，尚闻风雨泣遗民。

作者简介：（?—1904）安徽桐城人，字晦甫，号椒岑。荫生。游幕数十年，足迹遍四方。晚年居黑龙江三年，对其山川风俗，政治利弊，了解尤深。有《黑龙江述略》、《善思斋文钞》、《归庐谈往录》。